
Abstract 


Studiul viruşilor ridică întrebări conceptuale și filozofice presante despre natura lor, 
clasificarea lor, şi locul lor în lumea biologică. Un set major de probleme se referă la 
individualitatea şi identitatea diacronică a unui virus: ce anume este virusul, particula virală 
(virionul) sau întregul ciclu viral? Identificarea corectă a virusului are consecinţe ontologice 


semnificative, legate și de locul şi momentul în care încep și se termină entitățile biologice. 

Studiul viruşilor ridică întrebări conceptuale și filozofice presante despre natura lor, 
clasificarea lor, (O'Malley 2014, 45-94) (Mayr 1953) şi locul lor în lumea biologică. 

Un set major de probleme se referă la individualitatea şi identitatea diacronică a unui virus: 
ce anume este virusul, particula virală (virionul) sau întregul ciclu viral? Identificarea corectă a 
virusului are consecințe ontologice semnificative, legate și de locul și momentul în care încep și 
se termină entitățile biologice. (Bouchard și Huneman 2013) 

Teza metafizică principală consideră că lumea este compusă din lucruri sau substanţe, cu 
lucrurile identificate prin proprietăţile lor. Dar Dupre și Guttinger (J. Dupre şi Guttinger 2016) 
consideră că simbioza larg răspândită amenință claritatea granițelor dintre organisme și chiar 
unicitatea acestor limite. Natura integrată și limitele difuze dintre organisme a condus la afirmaţii 
că "relatările metafizice tradiționale (bazate pe substanţe) ale individualităţii ar trebui înlocuite cu 
o ontologie de proces, ca singura „filozofie a organismului” care poate da sens fenomenelor 
biologice așa cum le cunoaştem acum.” (Dupre şi Guttinger 2016) (Henning şi Scarfe 2013) 

Dupre şi Guttinger fac o afirmaţie ontologică, conform căreia sistemele biologice sunt 
procese. În acest context, ei contestă viziunea că viruşii sunt entități distincte care îşi urmează 
propria agendă intrinsecă (și patogenă), pe baza a două argumente: sistemele simbiotice pot 
include viruşi, și viruşii trebuie priviţi ca procese. (Dupre şi Guttinger 2016) Ei susțin că viruşii 
sunt elemente vitale și omniprezente ale fluxului mai mare de procese interconectate care 
alcătuiesc sistemele biologice. 

Simbionții microbieni implicaţi în modularea dezvoltării şi joacă un rol central în 
dezvoltarea şi homeostazia sistemului imunitar, (Spasova şi Surh 2014) cu conectarea la sistemul 
nervos central, (Bravo et al. 2012) au contribuit la o reconsiderare filosofică majoră a conceptului 


de individ biologic. Microbiomul uman ar consta nu din pasageri, ci din părți ale unui individ 

integrat, organismul însuși în starea sa stabilă dovedindu-se a fi un produs al unei nenumărate 
interacțiuni între gazdă şi microbi. Astfel, viruşii oferă servicii sistemelor biologice, unele chiar 
vitale. Viruşii sunt o parte integrantă a sistemului, mai degrabă decât nişte paraziți, ținuți suficient 
sub control pentru a permite funcţionarea sistemului. (Wylie, Weinstock, și Storch 2012) Practic, 
viromul răspunde treptat şi într-un mod sistematic la modificările dietei. (Minot et al. 2011) 
sugerând un răspuns funcțional pozitiv la schimbările de mediu. 

Viruşii ucid celulele în care se reproduc și își menţin propriile cicluri de viaţă, dar se 
consideră posibil ca această ucidere a celulelor să fie funcțională pentru sistemul mai mare din 
care face parte şi virusul. Rezultă o relație ecologică stabilă între viruşi şi gazdele lor, benefică 
pentru sistem ca întreg, inclusiv în reglarea morfologiei şi funcției intestinului și în modelarea 
sistemului imunitar. 

Retroviruşii au un genom de ARN monocatenar care este transcris invers după infecţie în 
ADN dublu catenar şi introdus în genomul gazdă. După inserție, ADN-ul viral este tratat de gazdă 
ca propriul ADN, ceea ce înseamnă că este transcris şi reprodus împreună cu restul genomului 
gazdei. (Dupre şi Guttinger 2016) În unele cazuri, retroviruşii ajung în genomul gazdei şi se pot 
transforma în ceea ce este cunoscut sub numele de retroviruși endogeni. Se estimează că până la 
8% din genomul uman constă de fapt din retroviruși endogeni, (Griffiths 2001) rezultând că 
proporții semnificative de ADN din organismele eucariote au intrat iniţial în linia celulară prin 
intermediul unui virus. 

Este posibil ca viromul să funcţioneze ca un depozit vast de resurse genetice. (Minot et al. 
2011) Astfel, genomul uman în sine poate fi gândit ca o bază de date sau o bibliotecă de resurse 
care pot fi utilizate în mai multe moduri de către celulă. (Noble 2006) Se poate specula de aici că 


"abilitatea microbilor, în special microbiomul nostru simbiotic, de a recruta resurse genetice din 

mediul biotic poate fi un mod mult mai eficient de a răspunde contingenţelor de mediu decât 
evoluţia prin variaţie și selecţie genetică aleatorie.” (Dupre și Guttinger 2016) 

Având în vedere această interconectare strânsă între viruși și gazdele lor, pare plauzibil că 
viruşii din sistemele complexe multi-organice sunt părți funcționale vitale ale întregului, putând 
juca roluri esențiale în eliminarea celulelor dăunătoare, în medierea transferului de resurse 
genetice, în dezvoltarea gazdelor lor şi supraviețuirea acestora în condiţii dificile. (Dupre şi 
Guttinger 2016) 

Întrebarea dacă viruşii sunt vii a fost pusă în mod repetat de-a lungul istoriei cercetărilor 
virologice. Răspunsul este dificil, şi s-a schimbat în timp. (Smith şi Szathmâry 2000) O problemă 
conexă este în ce măsură viruşii ar putea fi consideraţi ca organisme (în ideea că toate organismele 
sunt fiinţe vii, dar nu toate fiinţele vii sunt organisme). Mulți biologi consideră că virușii nu sunt 
organisme, care implică un grad foarte ridicat de organizare funcțională şi cooperare, cu 
interacțiuni puternice între părți. (Huneman 2006) 

Alţi biologi consideră că discriminarea dintre fiinţe vii și lucruri nu se potriveşte cazului 
specific al viruşilor: răspunsul ar depinde de concepţiile preexistente despre „viaţă”. În plus, 
întrebarea ce fac virușii este cel puţin la fel de importantă ca întrebarea despre ceea ce sunt (adică 
starea lor vie sau non-vie). (Pradeu, Kostyrka, și Dupre 2016) 

Koonin şi Starokadomsky (Koonin şi Starokadomskyy 2016) definesc statutul viruşilor 
printre entitățile biologice în paradigma replicatorului. Toţi replicatorii biologici formează un 
continuu de-a lungul axei egoism-cooperativitate, de la formele complet egoiste la cele pe deplin 
cooperante. În acest context, toate organismele sunt comunităţi de replicatori care interacționează, 


co-evoluând, din diferite clase. 

Conform lui Lewis şi alții, există o a treia stare, caracteristică celulelor latente (cu 
activitatea metabolică redusă şi capabile să reia creşterea şi divizarea în funcție de condiţiile 
externe), care nu este nici cu adevărat „vie”, nici inanimată. (Lewis 2010) 

În general, un organism mort intră încă în categoria vieţii. Cu toate acestea, când vine vorba 
de viruşi, aceste aspecte diferite ale vieţii sunt încurcate şi sunt de obicei discutate în comun. Într- 
adevăr, viruşii pot fi priviți ca ne aparținând categoriei ființelor vii, deoarece sunt incapabili de 
reproducere autonomă, iar virionii extracelulari se află într-o stare latentă (inertă). 

Koonin şi Starokadomsky susțin că este întotdeauna posibil să spunem dacă o anumită 
entitate aparține tărâmului biologiei, în cadrul unui concept fundamental denumit "paradigma 
replicatorului”. (Koonin şi Starokadomskyy 2016) Replicatorii formează un continuu de-a lungul 
axei autonomiei. Singura caracteristică universală împărtășită de toţi replicatorii este prezența unui 
semnal care permite autonomia replicativă. (Kristensen et al. 2013) O dimensiune ortogonală a 
universului replicator implică strategiile de reproducere (sau stiluri de viaţă), de la egoism complet 
(asociat cu parazitism) până la cooperare deplină. (Joh şi Weitz 2011) 

Tranziţiile de la un tip de replicatori la altul au avut loc în numeroase ocazii în cursul 
evoluţiei, dar nu există dovezi ale tranziţiilor evolutive între celule şi viruşi. (Koonin și 
Starokadomskyy 2016) Nici despre originea elementelor egoiste din „genele evadate” (care devin 
replicatoare autonome, egoiste) ale formelor de viaţă celulare. Majoritatea genele virale esenţiale 
(genele marcante virale) nu au omologi apropiaţi între genele formelor de viaţă celulare, fiind 
probabil originare într-un fond de gene primordial, pre-celular. (Koonin și Dolja 2013) 

Stabilitatea şi inactivitatea virionului oferă sprijin intuitiv afirmației comune că viruşii nu 
sunt ființe vii. Singurul lucru care este constant pe parcursul ciclului viral este genomul viral. 


Dupre şi Guttinger consideră că, prin urmare, virusul ar trebui pur şi simplu identificat cu 

materialul său genetic Dar identificarea virusului cu ceva mai mic decât un ciclu va duce la eşec. 
Episomul sau virionul este doar o parte din ceea ce face virusul. "Ceea ce contează nu este 
molecula ADN în sine, ci ceea ce face (sau poate face) într-un anumit context”, . (Dupre şi 
Guttinger 2016) precum invadarea celulelor şi replicarea, mai degrabă decât a avea o anumită 
proprietate intrinsecă. Astfel, un retrovirus endogen este un virus doar atât timp cât menține 
capacitatea de a contribui la un proces viral. Dacă trăiește într-un genom gazdă este imaterial. lar 
în cazul latenţei virale ca episom, ar trebui să fie considerat viral. 

Lopez-Garcia și alții consideră că virușii nu pot fi consideraţi vii din cauza incapacității lor 
de a se reproduce fără o gazdă celulară. (Lopez-Garcia 2012) 

Percepția comună este că dezinfectanţii ucid majoritatea tipurilor de viruşi. Logica de aici 
este simplă: nu poţi ucide ceva care nu este viu. La fel, dacă ceva poate fi îmbolnăvit și în cele din 
urmă moare, cu siguranţă este viu. (Pearson 2008) Raoult şi Forterre clasifică virusurile drept una 
dintre cele două categorii fundamentale. de organisme (care codifică capsidele, spre deosebire de 
organismele care codifică ribozomii, adică formele de viață celulare), cu implicaţia evidentă că 
viruşii sunt fiinţe vii. (Raoult şi Forterre 2008) 

Sistemele vii sunt constituite de interacțiuni complexe între elementele care formează linii 
de mai multe tipuri diferite. Aceste elemente includ viruşii. Dupre şi O'Malley au susținut că 
motivele standard pentru a nega faptul că viruşii sunt în viață sunt greșit: majoritatea criteriilor 
implicate, precum criteriul autonomiei (faptul că viruşii necesită resurse esențiale de la celula 
gazdă pentru reproducere) i-ar exclude din categoria celor vii. (J. O. Dupre 2009) Dar, mergând 
pe aceste considerente, noi înșine depindem în mod vital de o multitudine de organisme simbiotice, 


astfel încât pe acest criteriu nici noi nu am fi în viaţă. (Dupre şi Guttinger 2016) 

Mai degrabă decât să se considere un set de caracteristici care califică ceva ca un virus, ar 
trebui să ținem cont de activităţile care constituie ciclul de viaţă viral. Deci, ar trebui să vedem 
viruşii mai degrabă ca procese decât ca lucruri. (Dupre şi Guttinger 2016) Dar perspectiva 
procesului implică dificultăţi conceptuale. 

Dacă adoptăm perspectiva unei ontologii de proces, putem înțelege fuziunea şi separarea 
constantă, deoarece procesele se pot uni într-un singur proces şi chiar își pot menţine identitatea. 

Colaborarea între virus şi gazdă nu este o simplă interacţiune, ci o interacțiune de 
colaborare între procese. Virusul în sine nu poate fi înţeles decât dacă este descris ca un ciclu. 

Această perspectivă centrată pe proces oferă o înţelegere foarte diferită a activității şi 
funcției în sistemele biologice față de doar interacțiunea lucrurilor individuale discrete, evolutivă. 
Dupre și Guttinger este că, cel puţin virionii, nu sunt cu siguranță viețuitoare, ci sunt etape ale 
proceselor vii. (Dupre şi Guttinger 2016) 

Nicholas Rescher introduce o viziune a proceselor ca fiind definite de o unitate funcțională; 
există o „structură programatică” care caracterizează și unifică un proces. (Rescher 1996) 
Activităţile interconectate care formează o unitate funcţională sunt cheia înţelegerii proceselor: 
„Un proces este transformat în element, nu prin proprietățile sale continue („esenţiale”), ca și în 
cazul unei substanţe concepute clasic, ci prin istoria sa, prin structura temporală a desfăşurării sale 
descriptive în timp. Identitatea unui proces se constituie printr-un model secvențial de acțiune 
[...]?. (Rescher 1996, 41) 

Cine reprezintă o trăsătură fundamentală a lumii, devenirea sau fiinţa? Într-o perspectivă 
substanţială, fiinţa este de obicei privită ca fundamentală, activitatea decurgând din fiinţă. Pentru 


un ontolog de proces, devenirea este văzută ca trăsătura fundamentală a lumii, conform căreia un 

„lucru” stabil este de fapt un proces (lent). (Guttinger 2020b, 3) Conform lui Dan Nicholson şi 
John Dupre în introducerea colecției de eseuri Everything Flows: 


"Ca procese, spre deosebire de lucruri sau substanţe, organismele trebuie să fie supuse unei 
schimbări constante pentru a continua să fie entitățile care sunt.” (Nicholson şi Dupre 2018) 


Ceea ce ar contrazice o viziune de proces este că stabilitatea reprezintă o trăsătură 
fundamentală a lumii. Astfel, o ontologie a proceselor ar trebui să explice cum apar aceste tipare 
stabile. (Guttinger 2020, 3) 

Stephan Guttinger consideră populația virală din cadrul unui organism reprezintă un sistem 
extrem de divers şi, important, dinamic, formând ceea ce cercetătorii numesc „nor mutant” sau 
„ro1”. Prin interacțiunile dintre membrii norului şi între nor şi contextul său mai larg, virusul obține 
noi caracteristici comportamental, răspunzând rapid la schimbările de mediu, inclusiv evitarea 
medicamentelor antivirale sau a mecanismelor de apărare celulară. Astfel, diversitatea virusului 
este, cel puţin parțial, definită de sistemele mai mari în care se dezvoltă şi se mişcă norul. 
(Guttinger 2020a, 1) 

Acest concept îi determină pe cercetători spre noi abordări în tratamentele antivirale, 
căutând modalități de a interfera cu dinamica norului mutant. Rezultă necesitatea trecerii de la o 
viziune de lucruri la o înţelegere bazată pe proces a viruşilor, cu o viziune mai relațională şi mai 
dinamică 

În timpul unui ciclu viral, virusul original este complet distrus şi doar informaţiile asociate 
sunt transmise generației următoare. Acest lucru este diferit pentru organismele celulare, care 
trebuie să transmită o parte fizică a lor din generaţie în generație. Ipoteza informaţiilor virale afirmă 
că informaţiile genetice se reproduc în detrimentul eficienței energetice a sistemului. Conform 
acestei ipoteze, viruși sunt singurele entități biologice care se reproduc pur și simplu ca informaţie. 


Când un virus intră în gazda sa, virionul se dezasamblează complet și acidul nucleic este copiat în 

noi genomi, care sunt apoi ambalați și eliberați ca noi virioni. Fizic, nu mai există nimic din forma 
originală a virionului. "Nicio singură moleculă, atom sau cuarc nu trebuie transferat între vechi şi 
nou. Singurul lucru care trebuie mutat între generațiile virale este informaţia pentru a construi 
următorul set de viruși”. (Rohwer şi Barott 2013) 

Conform lui Forest Rohwer și Katie Barott, în Viral information, ipoteza informațiilor 
virale susţine că: 

1. Informaţiile fizice se referă la poziţia în Univers. 

2. Biologia creează informaţii fizice prin schimbarea poziției materiei, funcționând efectiv ca 
Demon al lui Maxwell. 

3. Informaţiile virale convertesc diferite tipuri de informații fizice în sine în detrimentul 
eficienței energetice generale. 

4. Distrugerea informațiilor fizice are un cost termodinamic, care este cuantificat prin 
principiul lui Landauer. Populațiile extrem de mari, cum ar fi viruşii, experimentează 
selecția la limita Landauer și acest lucru este observabil. (Rohwer şi Barott 2013) 
Dinamica viruşilor este incredibilă. (Weinbauer 2004) În fiecare săptămână 10”! de viruși 

se destramă şi apar 10! viruşi noi. Practic 1,7 x 107% de viruşi noi sunt produși în fiecare secundă, 
şi pentru fiecare virus nou trebuie sintetizate aproximativ 50.000 de perechi de baze de ADN 
(Steward, Montiel, şi Azam 2000) Rezultă că în fiecare secundă mai mult de 10% de perechi de 
baze de ADN viral sunt realizate, implicând moartea a aproximativ 107 celule microbiene în 


fiecare secundă. 

Ilustraţia Demonului lui Maxwell şi principiul lui Landauer. Demonul / enzima alege selectiv molecule „A ” cu suficientă energie 
pentru a reacţiona cu reactantul „B”, ceea ce duce la produsul „ AB”. Acest proces răceşte ușor populația „A. Această 
pierdere de căldură este readusă în sistem de Universul înconjurător. În timpul degradării / ştergerii „AB ”, „A” revine în 
populația sa și această căldură poate fi măsurată folosind metode precum calorimetria izotermă. Sursa: (Rohwer și Barott 2013) 


În sensul comunicării, informaţia este o măsură a „puterii de surprindere”. (Tribus 1961) 
Cu cât este mai mare surpriza, cu atât aflăm mai multe informaţii. Consecința termodinamică a 
informaţiilor fizice a fost definită matematic de Rolf Landauer. (Landauer 1996) Căldura eliberată 
prin ştergerea informaţiilor fizice poate fi imaginată cel mai bine invocând Demonul lui Maxwell. 
Demonul este o creatură ipotetică care poate culege moleculele „fierbinţi” dintr-un recipient și le 
poate muta în altul. Acest lucru creează o diferență de temperatură care ar putea fi transformată în 
lucru mecanic. Demonul câştigă de fapt informaţii despre poziţia relativă a moleculelor. (Szilard 
1929) 

Rohwer şi Barott propun ca biologia să se comporte ca Demonul lui Maxwell. Informațiile 
genetice sunt setul de instrucţiuni pentru construirea Demonului lui Maxwell. Aceste noi informaţii 
au un cost termodinamic atunci când sunt șterse, şi cantitatea de căldură degajată prin distrugerea 
informațiilor este descrisă și de Principiul Landauer. (Toyabe et al. 2010) Ar trebui astfel să fie 
posibil să se observe legătura dintre informațiile fizice şi termodinamică şi să se folosească pentru 
a înțelege mai bine biologia şi, în special, succesul viruşilor. (Rohwer şi Barott 2013) 

Pentru a dovedi că informațiile virale sunt reale, Djamali și colegii săi au folosit 


calorimetrie izotermă pentru a studia căldura eliberată de comunităţile microbiene şi virale marine. 

(Djamali et al. 2012) Scăderea numărului de celule, împreună cu creşterea diversităţii, seamănă 
foarte mult cu informaţiile virale. (Rohwer şi Barott 2013) 

Costurile energetice suplimentare ale informaţiilor fizice asociate cu o mutație ar putea 
explica de ce se observă secvenţe virale identice la scară globală. Rohwer şi Barott concluzionează 
că imaginarea biosferei ca un sistem masiv care alimentează în cele din urmă viruşii, explicând 
astfel de ce diversitatea biologică este dominată de viruși. Ipoteza informaţiilor virale are 
potențialul de a sintetiza ecologia și teoria evoluției prin încorporarea viruşilor cu restul biologiei 
într-un cadru termodinamic. ) 

Granițele dintre viruşi şi entităţile conexe nu sunt uşor de definit. O clasă foarte importantă 
de entitate înrudită, plasmidele, sunt în general considerate a fi diferenţiate de viruși prin lipsa lor 
de capsidă, constând din ADN gol. Dar, după viruși nu au capside în toate etapele ciclurilor lor 
de viaţă, putându-se ataşa la un genom eucariot gazdă sub forma unui episo, diferenţa dintre un 
episomul viral şi plasmidă fiind destul de neclară. Dupre şi Guttinger concluzionează de aici că 
acestea sunt părți ale proceselor care diferă la diferite etape ale ciclurilor lor de viaţă. 

Pentru a afla ce este de fapt un virus, o ontologie a substanţei are puţin de oferit. Punctul 
de vedere al substanţei îşi asumă esenţialismul şi/sau individualismul, dar niciunul dintre ele nu se 
potriveşte bine cu imaginea interconectată a lumii biologice pe care ştiinţele naturale o creionează. 
(Dupre și Guttinger 2016) 

Koonin şi Starokadomsky concluzionează că statutul viruşilor în domeniul biologiei este 
definit în mod natural în cadrul paradigmei replicatorului. (Koonin şi Starokadomskyy 2016) 
Întreaga istorie a vieţii este o poveste a coevoluţiei parazit-gazdă care include atât lupta între ei cât 
şi diverse forme de cooperare. Astfel, paradigma replicatorului oferă cadrul conceptual pentru 


studiul teoretic şi experimental al interacțiunilor din comunitatea  replicatorilor. 


Ei 

Complementaritatea replicării şi a metabolismului (definită pe larg pentru a include producţia de 
energie) este manifestarea biologică a dualismului informaţiei (entropie) şi energiei, după cum 
explică Schroedinger. (Schrodinger, Schrâdinger, şi Dinger 1992) Dar şi aici apare o dilemă: 
replicarea sau metabolismul mai întâi? Sunt posibile abordări diferite. În concluzie, paradigma 
replicatorului este considerată centrală în biologie, ajutând la stabilirea statutului viruşilor din 


lumea biologică. 

